text: 1. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 9001 της 10/24 Μαΐου 1960 (ΦΕΚ Β΄ 217) Περί της δημοσιεύσεως καταλόγων των φορολογουμένων. Έχοντες υπ’ όψει τας διατάξεις: α)Του άρθρ. 14 του Ν.Δ. 3765/1957 «περί τροποποιήσεως και συμπληρώσεως των διατάξεων του Ν.Δ. 3323/1955 περί φορολογίας του εισοδήματος», ως τούτο αντικατεστάθη δια του άρθρ. 8 του Νόμ. 4045/1960 περί τροποποιήσεως και συμπληρώσεως των διατάξεων φορολογικών Νόμων και μέτρων αφορώντων τας χερσαίας μεταφοράς» και β)Του Ν.Δ. 3843/1958 «περί φορολογίας εισοδήματος νομικών προσώπων», αποφασίζομεν: Ι.Δια τα φυσικά πρόσωπα: 1.Εις τους συνταχθησομένους καταλόγους των υποκειμένων εις φόρον εισοδήματος φυσικών προσώπων δεν θα περιλαμβάνωνται: α)Οι φορολογούμενοι των Οικονομικών Εφοριών της τέως Διοικήσεως Πρωτευούσης, οίτινες εδήλωσαν συνολικόν καθαρόν εισόδημα κατώτερον του ποσού των δραχ. 60.000 ετησίως και β)Οι φορολογούμενοι των λοιπών Οικονομικών Εφοριών, οίτινες εδήλωσαν συνολικόν καθαρόν εισόδημα κατώτερον των δραχ. 40.000 ετησίως. 2.Οι φορολογούμενοι οι δηλούντες συνολικόν καθαρόν εισόδημα από δραχ. 40.001 μέχρι και του ποσού των δραχ. 400.000 ετησίως, θα αναγράφωνται κατά λεξικογραφικήν σιεράν εις ένα των κάτωθι καταλόγων, αναλόγως προς το κλιμάκιον εισοδήματος, εις ο εμπίπτει το δηλούμενον υπό εκάστου τούτων συνολικόν καθαρόν εισόδημα: Α΄) Κατάλογ. Κλιμ. Εισοδ/τος   40.001-60.000 Β΄) « « «      60.001-80.000 Γ΄) « « «     80.001-100.000 Δ΄) « « «    100.001-150.000 Ε΄) « « «    150.001-200.000 ΣΤ΄) « « «    200.001-250.000 Ζ΄) « « «    250.001-300.000 Η΄) « « «   300.001-350.000 Θ΄) « « «   350.001-400.000 3.Οι δηλούντες συνολικόν καθαρόν εισόδημα ανώτερον των δραχ. 400.000 ετησίως, θα αναγράφωνται εις ιδίους καταλόγους συντασσομένους κατά κλιμάκιον συνολικού καθαρού εισοδήματος εκ δραχ. 100.000. 4.Οι κατάλογοι θα περιλαμβάνουν πέντε στήλας. Εις την πρώτην στήλην θ’ αναγράφεται το ονοματεπώνυμον του φορολογουμένου, εις την δευτέραν το επάγγελμα αυτού, εις την τρίτην η διεύθυνσις της κατοικίας του και εις την τετάρτην η διεύθυνσις του επαγγέλματός του. Η πέμπτη στήλη θα παραμένη κενή και θα συμπληρούται, άμα τη οριστικοποιήσει της εγγραφής εκάστου φορολογουμένου, δια των στοιχείων αυτής, ήτοι εάν το εισόδημα του φορολογουμένου προσδιωρίσθη οριστικώς εις το αυτό κλιμάκιον ή έτερον και ποίον. ΙΙ.Δια τα νομικά πρόσωπα: 1.Εις τους συνταχθησομένους καταλόγους των υποκειμένων εις φόρον εισοδήματος νομικών προσώπων θα περιληφθούν άπαντα τα νομικά πρόσωπα, ασχέτως ποσού δηλωθέντος εισοδήματος. 2.Τα νομικά πρόσωπα θ’ αναγράφωνται εις καταλόγους συντασσομένους κατά κλιμάκιον συνολικού καθαρού εισοδήματος εκ δραχ. 25.000 μέχρι συνολικού καθαρού εισοδήματος δραχ. 100.000, κατά κλιμάκιον δραχ. 50.000 μέχρι συνολικού καθαρού εισοδήματος δραχ. 400.000 και κατά κλιμάκιον δραχ. 100.000 δια τα μεγαλύτερα εισοδήματα. 3.Οι κατάλογοι θα περιλαμβάνουν τέσσαρας στήλας. Εις την πρώτην στήλην θ’ αναγράφεται η επωνυμία του νομικού προσώπου, εις την δευτέραν η ιδιότης αυτού (ανώνυμος εταιρεία κλπ.) και εις την τρίτην η διεύθυνσις ένθα η έδρα ή η κυρία μόνιμος εγκατάστασίς του. Η τέταρτη στήλη θα παραμένη κενή και θα συμπληρούται άμα τη οριστικοποιήσει της εγγραφής εκάστου νομικού προσώπου, δια των στοιχείων αυτής ήτοι εάν το εισόδημα του νομικού προσώπου προσδιωρίσθη οριστικώς εις το αυτό κλιμάκιον ή έτερον και ποίον. ΙΙΙ.«Οι κατάλογοι θα συντάσσωνται παρ’ εκάστης Οικον. Εφορίας και θα περιλαμβάνωσι τους  φορολογουμένους της αρμοδιότητος αυτής.  Εξαιρετικώς         προκειμένου           περί          των (Αντί της σελ. 195(β) Σελ. 195(γ) Τεύχος 511-Σελ. 31 27.Β.ζ.1 Μέτρα κατά της Φοροδιαφυγής Οικον. Εφοριών Τ.Δ. Πρωτευούσης και πόλεως Θεσσαλονίκης, οι κατάλογοι ούτοι θα συντάσσωνται υπό της Μηχανογραφικής Υπηρεσίας Φορολογίας, εκ των παρ’ αυτή σχετικών στοιχείων, και θα αποστέλλωνται εις τας οικείας Οικον. Εφορίας. Επί πλέον εις τας πόλεις, ένθα εδρεύουσι πλείονες Οικονομικαί Εφορίαι, αντίγραφα των καταλόγων των Οικον. Εφοριών, θ’ αποστέλλωνται υπό τούτων εις την Α΄ Οικον. Εφορίαν της πόλεως, παρά της Εφορίας δε ταύτης θα συντάσσηται συγκεντρωτικός κατάλογος όλων των φορολογουμένων φυσικών προσώπων κατά κλιμάκια εισοδήματος λεξιγραφικώς. Προκειμένου ειδικώς περί των Αθηνών, του Πειραιώς και της Θεσσαλονίκης οι ως άνω συγκεντρωτικοί κατάλογοι όλων των φορολογουμένων φυσικών προσώπων των πόλεων τούτων κατά κλιμάκια εισοδήματος και λεξιγραφικώς, θα συντάσσωνται υπό της Μηχανογραφικής Υπηρεσίας Φορολογίας και θα διαβιβάζωνται παρ’ αυτής εις τας Οικον. Εφορίας Φορολογίας Ανωνύμων Εταιρειών Αθηνών, Α΄ Πειραιώς και Α΄ Θεσσαλονίκης αντιστοίχως, αι οποίαι επιφορτίζονται με την ευθύνην της εκθέσεως και φυλάξεως του καταλόγου επί τραπέζης και εις χώρον ελευθέρως προσιτόν εις πάντα ενδιαφερόμενον τρίτον καθ’ όλας τας εργασίμους ώρας». Η παρ. ΙΙΙ αντικατεστάθη ως άνω δια της υπ’ αριθ. Ε. 8181 της 29 Μαΐου/10 Ιουν. 1964 αποφ. Υπ. Οικονομικών (ΦΕΚ Β΄ 216), δι’ ης κατηργήθησαν και αι υπ’ αριθ. Π. 21205/1960 (ΦΕΚ Β΄ 501) και Ε. 10018/1961 (ΦΕΚ Β΄ 244) αποφάσεις Υπ. Οικονομικών. Η παρούσα δημοσιευθήτω δια της Εφημερίδος της Κυβερνήσεως. 